Period: Ur III
Genre: Administrative
Transliteration:
<SURFACE>
<COLUMN>
erin₂-e šuku lu₂ 3(diš)-a-kam
lu₂-ša-lim-e ba-ra-an-kid₇ bi₂-in-eš
šuku-bi u₃-ul-gid₂
tukum-bi i₃-la₂
lu₂ 3(diš) šuku-bi i₃-la₂-a
ba-ab-tum₃
tukum-bi ib₂-si
lu₂-ša-lim-e ba-an-tum₃
tukum-bi ab-ba-ni in-gu₇
šer₇-da nu-ub-tuku
tukum-bi mur₇ ab-ba-na-ta-am₃
lu₂-ša-lim-e sag šuku-ra ba-ra-an-kid₇
lu₂-ša-lim šer₇-da-am₃
1(iku) <unk> u₃ i₇ amuš {geš}šinig i₃-in-gub
lu₂ nu-un-du₁₁
erin₂-e di bi₂-ib₂-du₁₁ ba-ab-de₆
1(iku) <unk> 2(u) sar-e ša₃ a-ša₃-ga-ka gal₂-la
erin₂-e inim bi₂-ib₂-ga₂-ar
šuku lu₂-ša-lim-ma
<COLUMN>
šuku lu₂ 1(diš)-a-gin₇ u₃-ul-dim₂
diri-bi erin₂-e ba-ab-tum₃
šuku 3(diš) ba-uru₄ mu su-ga-še₃
šu{d}nin-šubur nu-banda₃{da} inim bi₂-in-ge-en₆
1(iku) <unk> še-bi mu erin₂ 1(geš₂)-da-še₃
lu₂-ša-lim-e la-ba-an-de₆-a nam-erim₂-bi i₃-ku₅-ra₂
4(aš) 2(barig) 2(ban₂) še gur {kuš}a-ga₂-la₂-la-ke₄ <unk>
mu geškim ib₂-ta-ri-a-še₃
erin₂-e nam-erim₂-bi u₃-ub-ku₅
lu₂-ša-lim-e ib₂-su...
1(aš) 1(barig) zi₃ gur ur{d}ur₃-bar-tab-ke₄ nam-erim₂-bi un-ku₅
lu₂-ša-lim-e ib₂-su-su
6(diš) {na₄}kin₂ lu₂-ša-lim-e nam-erim₂-bi un-ku₅
ur{d}ur₃-bar-tab-ke₄ ib₂-su-su
6(diš) {geš}gag uruda
2(barig) 2(ban₂) zi₃ munu₄
lu₂-ša-lim-e nam-erim₂...un...
ur{d}ur₃-bar-tab-ke₄ ib₂...
igi 3(diš) gal₂ ku₃ nam-erim₂...
<SURFACE>
<COLUMN>
ur{d}ur₃-bar-tab-ke₄ ib₂-su-su
8(diš) 1/2(diš) gin₂ ku₃ erin₂-na du-du-mu lu₂-ša-lim-ra in-na-ni-kuₓ(LIL)
du-du-mu nu-un-na-ni-kuₓ(LIL)
nam-erim₂-bi un-ku₅
lu₂-ša-lim-e ib₂-su-su
...
<COLUMN>
a-ša₃ gala-a lu₂-ša-lim-ra erin₂-e uru₄-a in-na-ab-du₁₁
...ba-an-da-gur nam-erim₂-bi erin₂-e u₃-ub-ku₅
še-bi lu₂-ša-lim-e ib₂-su-su
gala a-ša₃-ta e₁₁-da-ke₄-eš
ša₃ <unk> ri-a-ka en₃ u₃-un-tar{ar}
tukum-bi šu <unk> <unk> a-ta-am₃
lu₂-inim-ma-ke₄ nam-erim₂-bi u₃-ub-ku₅
lu₂-ša-lim-e še i₃-ib₂-si-ge
tukum-bi šu bu₃-bu₃-ta-am₃
lu₂-inim-ma-ke₄ nam-erim₂-bi u₃-ub-ku₅
lu₂-ša-lim-e še i₃-ib₂-si-ge

Cuneiform:
<SURFACE>
<COLUMN>
𒂟𒂊𒉻𒇽𒐈𒀀𒄰
𒇽𒊭𒅆𒂊𒁀𒊏𒀭𒅏𒉈𒅔𒌍
𒉻𒁉𒅇𒌌𒁍
𒋗𒃻𒌉𒇲𒁉𒉌𒇲
𒇽𒐈𒉻𒁉𒉌𒇲𒀀
𒁀𒀊𒉐
𒋗𒃻𒌉𒇲𒁉𒌈𒋛
𒇽𒊭𒅆𒂊𒁀𒀭𒉐
𒋗𒃻𒌉𒇲𒁉𒀊𒁀𒉌𒅔𒅥
𒉪𒁕𒉡𒌒𒌇
𒋗𒃻𒌉𒇲𒁉𒈱𒀊𒁀𒈾𒋫𒀀𒀭
𒇽𒊭𒅆𒂊𒊕𒉻𒊏𒁀𒊏𒀭𒅏
𒇽𒊭𒅆𒉪𒁕𒀀𒀭
𒀸<unk>𒅇𒀀𒇉𒀇𒄑𒋒𒉌𒅔𒁺
𒇽𒉡𒌧𒅗
𒂟𒂊𒁲𒉈𒌈𒅗𒁀𒀊𒁺
𒀸<unk>𒎙𒊬𒂊𒊮𒀀𒊮𒂵𒅗𒅅𒆷
𒂟𒂊𒅗𒉈𒌈𒂷𒅈
𒉻𒇽𒊭𒅆𒈠
<COLUMN>
𒉻𒇽𒁹𒀀𒁶𒅇𒌌𒁶
𒋛𒀀𒁉𒂟𒂊𒁀𒀊𒉐
𒉻𒐈𒁀𒀳𒈬𒋢𒂵𒂠
𒋗𒀭𒎏𒋚𒉡𒌉𒁕𒅗𒉈𒅔𒄀𒅔
𒀸<unk>𒊺𒁉𒈬𒂟𒐕𒁕𒂠
𒇽𒊭𒅆𒂊𒆷𒁀𒀭𒁺𒀀𒉆𒉈𒊒𒁉𒉌𒋻𒁺
𒐂𒑖𒑐𒊺𒄥𒋢𒀀𒂷𒇲𒆷𒆤<unk>
𒈬𒅆𒁾𒌈𒋫𒊑𒀀𒂠
𒂟𒂊𒉆𒉈𒊒𒁉𒅇𒌒𒋻
𒇽𒊭𒅆𒂊𒌈𒋢...
𒀸𒁹𒍥𒄥𒌨𒀭𒃡𒁇𒋰𒆤𒉆𒉈𒊒𒁉𒌧𒋻
𒇽𒊭𒅆𒂊𒌈𒋢𒋢
𒐋𒎎𒄯𒇽𒊭𒅆𒂊𒉆𒉈𒊒𒁉𒌧𒋻
𒌨𒀭𒃡𒁇𒋰𒆤𒌈𒋢𒋢
𒐋𒄑𒆕𒍏
𒑖𒑐𒍥𒉽𒉽
𒇽𒊭𒅆𒂊𒉆𒉈𒊒...𒌧...
𒌨𒀭𒃡𒁇𒋰𒆤𒌈...
𒅆𒐈𒅅𒆬𒉆𒉈𒊒...
<SURFACE>
<COLUMN>
𒌨𒀭𒃡𒁇𒋰𒆤𒌈𒋢𒋢
𒐍𒈦𒂆𒆬𒂟𒈾𒁺𒁺𒈬𒇽𒊭𒅆𒊏𒅔𒈾𒉌𒇸
𒁺𒁺𒈬𒉡𒌧𒈾𒉌𒇸
𒉆𒉈𒊒𒁉𒌧𒋻
𒇽𒊭𒅆𒂊𒌈𒋢𒋢
...
<COLUMN>
𒀀𒊮𒍑𒆪𒀀𒇽𒊭𒅆𒊏𒂟𒂊𒀳𒀀𒅔𒈾𒀊𒅗
...𒁀𒀭𒁕𒄥𒉆𒉈𒊒𒁉𒂟𒂊𒅇𒌒𒋻
𒊺𒁉𒇽𒊭𒅆𒂊𒌈𒋢𒋢
𒍑𒆪𒀀𒊮𒋫𒇯𒁺𒁕𒆤𒌍
𒊮<unk>𒊑𒀀𒅗𒇷𒅇𒌧𒋻𒅈
𒋗𒃻𒌉𒇲𒁉𒋗<unk><unk>𒀀𒋫𒀀𒀭
𒇽𒅗𒈠𒆤𒉆𒉈𒊒𒁉𒅇𒌒𒋻
𒇽𒊭𒅆𒂊𒊺𒉌𒌈𒋛𒄀
𒋗𒃻𒌉𒇲𒁉𒋗𒅤𒅤𒋫𒀀𒀭
𒇽𒅗𒈠𒆤𒉆𒉈𒊒𒁉𒅇𒌒𒋻
𒇽𒊭𒅆𒂊𒊺𒉌𒌈𒋛𒄀